钦定古今图书集成/明伦汇编/氏族典/第528卷 > 《禹州志》 > 郭翻
## 钦定古今图书集成/明伦汇编/氏族典/第528卷 > 《禹州志》 > 郭翻

按《晋书郭翻传》：“翻字长翔，武昌人也。伯父讷，广州刺
史。父察，安城太守。翻少有志操，不交世事，惟以渔钓
射猎为娱。居贫无业，欲垦荒田，先立表题，经年无主，
然后乃作。稻将熟，有认之者，悉推与之。尝以车猎，去
家百馀里，道中逢病人，以车送之，徒步而归。其渔猎
所得，或从买者，便与之而不取直，亦不告姓名。由是”
士庶咸敬贵焉。卒于家。